Лвов
Лвов (на украински ; ; ; ) е най-големият по население град в Западна Украйна с над 850 хил. жители.

История 

Основан е в средата на XIII в. от княз Данило Галицки, който го нарича в чест на своя син Лев Данилович. За първи път информация за града се появява в хрониките през 1256 г. Главните търговски пътища от Черно и Балтийско море, Източна и Западна Европа способстват за бързото му икономическо развитие. От 1772 до 1918 г. градът е носил името Лемберг, когато е столица на австрийското зависимо Кралство Галиция и Лодомерия. След Първата световна война заедно с цяла Галиция влиза в състава на Полша, а от 1939 г. с Източна Галиция влиза в Украинска ССР в състава на СССР. В първите дни на Съветско - германската война НКВД убива 4000 украински и полски политзатворници, граждански лица от всякакви пол и възраст и немски военнопленници - повечето са разстреляни, но част от жертвите са убити особено жестоко и след брутални мъчения.

Лвов днес 
Днес Лвов е главен културен и икономически център на Западна Украйна. Каменният лъв е символ на силата на града и се свързва с неговото име. Известен е като най-красивия град на Украйна. Историческият център на града е в списъка на ЮНЕСКО за световните паметници на архитектурата. Неговото архитектурно оформление е сбор от многобройни стилове и епохи – от готическата Католическа катедрала от XIV в. до бароковата катедрала „Св. Георги“; манастирът „Бернандин“ от ренесансовия стил и Параклисът на Боимес съществува съвместно с Арменската църква.

Административно деление 
Лвов е град на областно подчинение. В състава му в административно отношение влизат още предградията:
 град Виники (Личаковски район)
 селище от градски тип Рудно (Зализнични район)
 селище от градски тип Брюховичи (Шевченковски район)

Разделен е на 6 района, всеки от които има собствени управленски органи:
 Зализнични (Залізничний)
 Личаковски (Личаківський)
 Сиховски (Сихівський)
 Франковски (Франківський)
 Шевченковски (Шевченківський)
 Галицки (Галицький)

Известни личности 
 Родени в Лвов
 Александър Белявски (р. 1953), украински/словенски шахматист
 Зигфрид Бернфелд (1892 – 1953), австрийски психолог
 Татяна Захова (1972), българска актриса
 Лудвиг Йекелс (1867 – 1954), австрийски психиатър
 Войчех Килар (р. 1932), полски композитор
 Катерина Лахно (р. 1989), украинска шахматистка
 Станислав Лем (1921 – 2006), полски писател
 Станислав Лец (1909 – 1966), полски писател
 Руслана Лижичко (р. 1973), украинска певица
 Ян Лукашевич (1878 – 1956), полски математик
 Лудвиг фон Мизес (1881 – 1973), австрийски икономист
 Рихард фон Мизес (1883 – 1953), австрийски математик
 Збигнев Херберт (1924 – 1998), полски поет
 Юлиан Шумлянски (? – 1920), български просветен деец от полски произход

 Починали в Лвов
 Стефан Банах (1892 – 1945), полски математик
 Иван Франко (1856 – 1916), украински писател

Побратимени градове 
Лвов е побратимен град с:
  Нови Сад (), Сърбия
  Баня Лука (), Босна и Херцеговина
  Вроцлав (), Полша
  Краков (), Полша
  Корнинг (), Ню Йорк (щат), САЩ
  Уинипег (), Канада
  Кутаиси (), Грузия
  Фрайбург (), Германия
  Ескилстюна (), Швеция

Източници

Външни препратки 
 Уебсайт на града
 Карта на Лвов  – на същия сайт
 „Лвовски спомени“ – фотогалерия на Олена Крушинска (украински, английски, италиански)

 
Обекти на световното наследство в Украйна
Червена Рус
Носители на орден „Virtuti Militari“